fi id fi fi en fi fi fi fi fi fi fi fi fi fi fi fi fi fi fi fi fi vo fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Kodilta näyttää ja tuntuu jo, mitä nyt vähän on keskeneräistä vielä. :D
Seinissä näkyy uurteina väliseinien kohdat. Sisällä ei olekaan enää ihan niin kaaosta. Kuvissa on vielä lunta, mutta pari päivää huhkin sen kanssa eikä enää ole paljoa jäljellä. Teen raksalla näitä lumitöitä, haen rautakaupasta pressuja sun muuta tarviketta ja siivoilen pihaa, muuta en juuri osaakaan tässä vaiheessa tehdä. :) Mies nikkaroi viime viikolla terassin pohjarakenteen, jotta rakennusmiehet pääsivät tekemään terassin kattoa. Rakennusmiehemme ovat työmaalla hirsipaneeleita laittaessaan kehuneet talotoimittajamme puun laatua todella hyväksi. Hyvältä näyttääkin kyllä!
Nyt on ollut hienoja kevättalven päiviä. Vähän meni kylmemmäksi, muuten tähän asti on sattunut tosi hyvät rakennussäät. Kevättä kohti mennään. Jospa seuraavalla kerralla on jo näytettäväksi peltiä katolla.
PS. Kiitos runsaasta osallistumisesta Raksamessujen lippuarvontaan. Liput on arvottu ja voittajille laitettu viestiä. :)
at helmikuuta 24, 2018 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tässä koostetta raksan tapahtumista parin viikon ajalta, jotka ovat hyvin pitkälti olleet kattorakenteiden tekoa.
Päätykolmiot tulivat Finnlamellilta elementteinä ja näihin myös oli valmiit räystäselementit. Jotain pientä sovitusta oli mitoituksissa ja työmiehet päättivät korjata ongelmaa työstämällä räystäselementtiä, jotta istuu paikalleen oikein. Vaikka tuossa nyt meni hetki ylimääräistä aikaa, valmiit elementit kyllä säästivät aikaa, koska niitä ei enää erikseen tarvinnut työmaalla rakentaa. Elementit olivat kaikin puolin sitä mitä pitikin, lukuunottamatta tuota pientä sovittamista vaativaa hommaa. Räystäät ja hirsipaneelit on ympäri taloa nyt niin siististi asennettu, että välttämättä ei tarvitse rakenneleikkauksissa suunniteltua peitelistaa rakojen piilottamiseksi. Täytyy katsoa elääkö puu minkä verran sitten. Ilmankosteus on kyllä ollut talvirakentamisessa oikein loistava!
Pääsisäänkäynnin yhteydessä on jiirikulma katossa ja timpuri tuota rakenteli rauhassa ja pohti erityisesti räystäiden otsalautojen liittymää. Se on vielä vähän vaiheessa, sivulla räystäs on kattokulmassa ja "lyhdyssä" 90-asteen kulmassa. Näihin ei oikein ole ratkaisua ja vaikka piirrustuksissa on pääpiirteet ajateltu, yksityiskohdat ja jotkin asennustekniset tuet tai rimat puuttuvat kuvista.
Tähän pisteeseen on päästy, eli aluskate on paikoillaan ja ruodelaudoitukset laitettu nekin. Pian alkaa peltien asennus. Asennusjärjestyksessä joudutaan kuitenkin terassin kattorakenteet tekemään peltejä myöten valmiiksi, jotta toisen lappeen räystäät voi laittaa umpeen. Asennustilaa räystään ja terassin katon valiin jäisi muuten vain kymmenisen senttiä. Jossain välissä tuo alue pitäisi myös maalata samasta syystä.
at helmikuuta 21, 2018 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Olohuoneen pilarit ovat paikoillaan ja kattotuolit nekin. Nyt työmaalla on askarreltu hitaampia erkkerin, terassin ja kuistin kattotuoleja ja räystäitä. Talon etupuolen koristeikkunan kohta aiheutti vähän pohdintaa, että miten katto siinä kohdin asettuu. Nyt sekin osa katosta alkaa olla muotoiltu. Tässähän on kohta alettava harjakaisia suunnittelemaan! :D
Hoksasimme vasta, että aluskate ei tietenkään kuulunutkaan talopakettiimme, kun kattopellitkin hankimme erikseen. Vertailimme, minkä aluskatteen hankimme kun puntarissa on hintaero vastaan kestävyys. Päädyimme Meltexin MX-Varma hengittävän aluskatteen hankintaan varsinaisen talon katolle ja terassin alueelle laitetaan edullisempaa Meltexin TURVA-kondenssisuojattua aluskatetta.
Sisällä on järjestelemistä, eristepakettien kantamista ja lumitöitä. Kunhan saadaan aluskate päälle, niin ei lunta tule tupaan enää lisää. Hupsultahan se tuntuu kolata talossa sisällä. Pääsimme fiilistelemään ensimmäistä auringonlaskua jo kodissa eräällä siivousreissulla, kun pinosimme pihalla laudanpätkiä.
at helmikuuta 14, 2018 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: Finnlamelli, hirsikoti, kattotuolit
maanantai 12. helmikuuta 2018
Arvonnassa lippuja Lahden Raksamessuille
Arvontapalkinnot sponsoroi Lahden Messut
Käyn mielelläni messuilla, olin varmaan aika pieni tyttönen kun ensimmäisen kerran olin asuntomessuilla mukana. Muutaman vuoden ajan olemme käyneet nyt rakennusmessuilla. Sen aikaa mitä on talosta haaveiltu ja jo silloin kun remontoimme entistä asuntoa.
Tänä keväänä suuntaamme Lahden Raksamessuille hakemaan ideoita erityisesti sisätöiden inspiraatioksi ja ideoita voisi poimia pihankin laittoon. Messujen DIY-osasto kiinnostaa sekin, kun itse tekeminen on niin mieluista. Raksamessujen Facebook-sivuilla olen bongaillut kivoja vinkkejä, kuten ohjetta puun kannosta tehtyyn pöytään. Tuollaisen voisi vaikka toteuttaakin!
Tässä seuraa arvonta teille hyvät lukijat. Voittona on lippupaketit, joissa kaksi pääsylippua 9-11.3.2018 Lahden Messukeskuksessa järjestettäville Raksamessuille. Toisen lippupaketin arvon blogissa ja toisen Instagramin puolella, osallistua voit kummassakin.
Arvonnassa olet mukana jättämällä 23.2.2018 mennessä kommentin tähän postaukseen. Kerro kommentissa, mitkä jutut sinua messuilla erityisesti kiinnostavat. Muista ilmoittaa sähköpostiosoitteesi kommenttia jättäessäsi. Instagramin puolella olevaan arvontaan pääsee tästä. Onnea arvontaan!
at helmikuuta 12, 2018 33 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: arvonta, Lahden Raksamessut
keskiviikko 7. helmikuuta 2018
Työmaalla on ollut touhua, tohinaa ja tekemisen meininkiä. Tuloksiakin näkyy! Aiemmassa työmaapostauksessa näkynyt aurinkoinen sää vaihtui lumipyryihin. Pihaa on saanut kolailla päivittäin ja lapioida lunta sisältä talosta. Mutta ei se varmaan yllätys ollut, että talvella tulee lunta. :) Helpompaa kyllä lumen kanssa on kuin vesisateen, silloin stressaisi hirsien kastumista. Pakkaslumi lähtee helposti harjaamalla pois.
Kolmessa päivässä, hirsitoimituspäivä mukaan lukien, kehikko oli kasattu. Lastin purkuun meni kuutisen tuntia. Hirret kiinnitetään toisiinsa puisilla vaarnatapeilla ja nurkissa on kierretangoilla kiristys. Paketeista löytyivät nuo kivat ylempänä kuvassa näkyvät följarien kilvetkin. Nykyään följarit piilotetaan usein seinärakenteeseen, mutta me halusimme ne nimenomaan näkyviin koristeeksi.
Seuraava projekti oli laittaa paikoilleen olohuoneen neljä pilaria, jotka ovat siis kantavaa rakennetta. Alemmassa kuvassa näkyy pilaritolpat. Valetut betonilimput siirrettiin nosturilla paikoilleen ja passattiin oikeaan kohtaan. Nosto tapahtui ihan tangon kierteeseen käyvällä nostorenkaalla.
Kattotuolien ja päätykolmioiden asennus on vauhdissa. Luulisi ainakin, että valmiiksi kasatut päätykolmiot nopeuttavat töitä. On tämä niin jännää aikaa!
PS. Instagramin puolelle tulee kuvia vähän ennakkoon jutuista, joita blogin puolelle ehtii kirjoittamaan viiveellä perusteellisemmin. Seuraa toki @hirsia_aurinkokalliolla. Kattotuolitkin ovat jo vilahtaneet kuvissa, kerron niistä seuraavassa postauksessa. Instagramissa on kiva itsekin seurailla teitä muita rakentajia, hienoa nähdä miten hommat työmailla edistyvät!
at helmikuuta 07, 2018 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: Finnlamelli, hirsikehikon pystytys, hirsiomakotitalo
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
▼  helmikuuta 2018 (7)
Arvonnassa lippuja Lahden Raksamessuille
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.